# Velkomst

V/Kirsten Ravn Larsen

# Præsentation

Flere deltagere var ikke med ved første møde så en kort præsentation af hver enkelt deltager er nødvendigt.

# Endelig dagsorden

Godkendt uden ændringer.

# Godkendelse af referat fra sidste møde

<https://www.ucl.dk/om-os/uddannelsesudvalg-foedevare-og-laboratorie>

Referat godkendt.

# Kvalitet

1. Orientering om Læringsbarometerets evalueringsresultat

Uddannelse og forskningsministeriet har i november 2018 udsendt en studenterundersøgelse Læringsbarometer som nu er bearbejdet.

I Kvalitetssystemet erstatter resultater fra Læringsbarometeret måltal, som før blev hentet fra Ennova undersøgelsen. Læringsbarometeret 2018/19 er i dette henseende en nulpunktsmåling, som der skal målfastsættes på baggrund af. Det betyder at der ingen krav er om at data skal afføde handlinger på uddannelserne eller at de skal indgå i Kvalitets- og udviklingskonferencerne – men data vil blive brugt til at opstille mål i kvalitetssystemet forud for den næste Læringsbarometerundersøgelse i 2020 og der vil blive udarbejdet en procedure for opfølgning i kvalitetssystemet.

Læringsbarometeret gennemføres hvert andet år.

Det er ministeriets hensigt, at målingen af uddannelsernes kvalitet på langt sigt skal have betydning for en del (5 %) af uddannelsernes bevillinger. Ministeriet har dog endnu ikke præciseret, hvordan denne del udmøntes.

Både laborantuddannelsen og procesteknologuddannelsen ligger på en skala på 1-5, hvor 5 er bedst, typisk med en score omkring 4 på alle adspurgte spørgsmål.

Dog scorer laborantuddannelsen lavt på spørgsmål omkring forsknings inddragelse og om forskere mødes i undervisningen.

Dette medfører en diskussion omkring om spørgsmål er relevante.

Diskussion udmunder i at det er vigtigt at det defineres hvad forskning er og hvilke elementer der indgår i et forskningsprojekt og hvilken rolle laboranten eller procesteknologen har i dette.

1. Kommende KUK rapport vil blive fremsendt i slutning af marts-19.

# Nyt fra uddannelserne

1. Implementering af nye studieordninger – herunder udbudte valgfag.

*Studieordninger og valgfagskataloger er vedhæftet som bilag.*

For laborantuddannelsen ikke de store ændringer i uddannelsens opbygning eller indhold. Blot har vi fået større fleksibilitet i hvor på uddannelsen fagområder kan placeres. I fagelementer i den lokale del af studieordningen har vi fokus på levnedsmidler ud fra vurdering af hvem vi afsætter dimittender til. Afsluttende skolespeciale afvikles som valgfag.

For procesteknolog uddannelsen er der en del ændringer med nye fagelementer.

Valgfag fremgår af dokument vedhæftet udsendt dagsorden. Indhold af katalog vil dog fremadrettet blive tilrettet da der ikke har været tid til at fokusere på dette i sammenhæng med udvikling af ny studieordning. I valgfaget *Minipraktik* skal den studerende 14 dage i praktik i en virksomhed. Baggrunden for dette er at flere studerende med gymnasial baggrund aldrig har været i en virksomhed tidligere.

Dette syntes deltagere generelt var en god ide og foreslog at begge uddannelser udbød praktikforberedende kursus hvis individuelle indhold kunne planlægges i dialog med praktiksted og afsluttes med en rapport.

1. Fastholdelse/frafald – hvad gør vi og hvordan er det gået

* Åbent hus/ studerende for en dag
* Afklaringsmøde i maj måned for kvote 2 optag og i august måned for kvote 1 optag.
* Studiestartsprøve
* Der føres fravær i første 6 uger og studerende med stort frafald kaldes til bekymringssamtaler med koordinator/studievejleder – fortsætter løbende. Studerende som har personlige problemer kaldes til samtaler og vejledes om muligt til sygemelding, så de kan vende tilbage til studiet når de kan koncentrere sig fuldt ud for studiet.
* Der afholdes løbende statusmøder imellem studievejleder, studiesekretær og koordinator for at sikre at alle får den vejledning og hjælp de skal have. Fx SPS timer til studiestrukturering eller it baserede hjælpemidler.
* Brush up. – kun for laborant

Det foreslås at der også fokuseres på at øge de studerende kompetencer inden for samarbejde og kommunikation.

Uddannelser bør have fokus på gruppedannelse.

Lav differentieret undervisning så den dygtige studerende også udfordres.

Tiltræk større antal ”gode” studerende ved fx at medtage færdig uddannet til åbent hus/afklaringsmøde, så interesserede kan få et bedre indblik i jobfunktioner, lav evt. udvælgelsessamtale for kvote 2.

|  |  |  |
| --- | --- | --- |
| Laboranter dimmiteret | Fuldført skoledel | Fuldført praktik |
| Feb 2016 | 18 | 14 |
| Feb 2017 | 24 | 20 |
| Feb 2018 | 18 + 1 skole flytning | 15 |
| Feb 2019 | 27 | 21 i praktik |
| Lab 18 – 2 sem | 29 heraf 5 omgængere, 2 sygemeldt |  |

1. Praktiksituation

Enkelt procesteknolog fra Odense mangler praktikplads.

Ved laborant mangler 6 studerende praktikplads af netop afsluttet årgang.

1. Dimensionering – kun gældende for laborantuddannelsen

Problem omkring andre skolers op-dimensionering diskuteret. Vores antal studerende som mangler praktikplads argumenterer imod en opdimensionering.

1. Virksomhedssamarbejde

Disse samarbejder vil fremgå af kommende KUK rapport.

Laborantuddannelsen bør kontakte driftslaboratorier for canabis produktionssteder om muligt samarbejde i udvikling af metoder. Lone Storm sender kontakt oplysninger til laboratorier.

1. Kommende arrangementer

ERFA-LAB 14/3

Uge 14. Studenter udveksling med Artesis Plantijn University College, Antwer-

pen, Belgien, omkring metodevalidering.

# Nyt fra virksomhederne / brancherne

1. Er der nye tendenser eller problemstillinger i branchen som vi bør tage op på uddannelserne og har vore lokale studieordninger det rette fokus?

Der argumenteres for at uddannelserne får en skarpere profil, for bedre at fange de gode studerende. En profil for laborantuddannelsen kunne være en fokusering på kvalitet. Dette forslag har samtidig afsæt i at der pt. opslås flere stillinger indenfor kvalitetsområdet end som laborant.

Nye GMP regler har skærpede krav til hygiejne monitorering, mikroorganismer der monitorneres skal identificeres så oprindelse kan fastslås.

1. Er der forslag til nye muligheder for virksomhedssamarbejde?

Orifarm har nu laboratorium i Skelskør, har overtaget det tidligere Viminco.

# Punkter til diskussion

Har vore dimittender/praktikanter de rette faglige og sociale kompetencer til at bestride deres arbejdsfunktion. Hvordan kan vi håndtere de mere ”skæve” studerende så også dé kan opnå en praktikplads og et job.

Diskuteret via punkter ovenfor.

# Nyt fra UCL Erhvervsakademi og Professionshøjskole

1. Næste møde 22/8-2019, Kl. 15-17.30.

Næste møde afholdes på Biomedicinsk institut, SDU J.B. Winsløws Vej 23. Uffe Holmskov sender inden næste møde information omkring lokation.

# Eventuelt

# Rundvisning i laboratorier og køkken

Mange deltagere er nye og derfor skal I have en mulighed for at se hvilke faciliteter vi tilbyder de studerende.

Rene påpegede at de studerende ikke var afklarede med hvad de ønskede at uddannelsen skulle føre til jobmæssigt og at uddannelserne derfor burde være bedre til at profilere bredden af jobmuligheder uddannelser kunne føre til. F.eks. via testamonials på hjemmeside fra dimittender i mere specielle jobs